
BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL COMUN asupra propunerii legislative privind trecerea unor luciuri de apă sau porţiuni din acestea şi taluzuri ale barajelor şi lacurilor de acumulare din proprietatea publică a statului în administrarea unor consilii locale ale unităţilor administrativ-teritoriale, trimis Comisiei juridice, de disciplină şi imunităţi, Comisiei pentru administraţie publică și amenajarea teritoriului și Comisiei pentru agricultură, silvicultură, industrie alimentară și servicii specifice, cu adresa nr. PL- x 115 din 11 martie 2019 şi înregistrată cu nr. 4c-13/207 din 12 martie 2019, respectiv cu nr. 4c-7/92/2019 și nr.4c-5/108/2019.
     În raport cu obiectul şi conţinutul său, propunerea legislativă face parte din categoria legilor ordinare.
              PREŞEDINTE,                    VICEPREŞEDINTE,                VICEPREȘEDINTE,                                 

            Nicușor HALICI                           Ion CĂLIN                                Dănuț PĂLE

RAPORT  COMUN
asupra propunerii legislative privind trecerea unor luciuri de apă sau porţiuni din acestea şi taluzuri ale barajelor şi lacurilor de acumulare din proprietatea publică a statului în administrarea unor consilii locale ale unităţilor administrativ-teritoriale
În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi, Comisia pentru administraţie publică şi amenajarea teritoriului și Comisia pentru agricultură, silvicultură, industrie alimentară şi servicii specifice şi au fost sesizate spre dezbatere în fond, cu propunerea legislativă privind trecerea unor luciuri de apă sau porţiuni din acestea şi taluzuri ale barajelor şi lacurilor de acumulare din proprietatea publică a statului în administrarea unor consilii locale ale unităţilor administrativ-teritoriale, trimis Comisiei juridice, de disciplină şi imunităţi, Comisiei pentru administraţie publică și amenajarea teritoriului și Comisiei pentru agricultură, silvicultură, industrie alimentară și servicii specifice, cu adresa nr. PL- x 115 din 11 martie 2019.
Conform prevederilor art. 75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.

Consiliul Legislativ, prin avizul nr. 1213 din 19 decembrie 2018, a avizat negativ iniţiativa legislativă.

Senatul, în calitate de primă Cameră sesizată, a respins propunerea legislativă în şedinţa din 6 martie 2019, cu respectarea prevederilor articolului 76 alineatul (2) din Constituţia României, republicată.
La întocmirea prezentului raport comun, Comisiile a avut în vedere avizul negativ al Comisiei pentru mediu și echilibru ecologic (nr.4c-8/112/26.03.2019)și avizul nefavorabil al Consiliului Economic și Social (nr.6404/11.12.2018). 

Propunerea legislativă are ca obiect de reglementare trecerea unor luciuri de apă sau porţiuni din acestea şi taluzuri ale barajelor şi lacurilor de acumulare din proprietatea publică a statului în administrarea unor consilii locale ale unităţilor administrativ-teritoriale, în vederea efectuării unei eficiente salubrizări a luciurilor de apă şi taluzurilor, prin implicarea responsabilă a consiliilor locale.  
În conformitate cu prevederile art. 61 şi 63 din Regulamentul Camerei Deputaţilor, republicat, Comisiile au dezbătut proiectul de lege în şedinţe separate.

Membrii Comisiei pentru administrație publică și amenajarea teritoriului au examinat proiectul de lege menţionat mai sus în şedinţa din 6 mai 2019. La lucrările Comisiei au fost prezenți la ședință deputaţi conform listei de prezență.
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege menţionat mai sus în şedinţa din 4 iunie 2019. La lucrările Comisiei au fost prezenți la ședință deputaţi conform listei de prezență.


Membrii Comisiei juridice, de disciplină şi imunităţi au dezbătut proiectul de lege în şedinţa din 17 decembrie 2019. 


 La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.

În urma examinării proiectului de lege şi a opiniilor exprimate de către membrii comisiilor, s-a hotărât, cu majoritate de voturi, să se propună plenului Camerei Deputaţilor respingerea propunerii legislative privind trecerea unor luciuri de apă sau porţiuni din acestea şi taluzuri ale barajelor şi lacurilor de acumulare din proprietatea publică a statului în administrarea unor consilii locale ale unităţilor administrativ-teritoriale.
În raport cu obiectul şi conţinutul său, propunerea legislativă face parte din categoria legilor ordinare.
	          PREȘEDINTE                                         VICEPREŞEDINTE,
                   Nicușor HALICI                                              Ion CĂLIN
	VICEPREȘEDINTE,
Dănuț PĂLE

              Aida Cristina CĂRUCERU                            Simona BUCURA-OPRESCU                                  Dan CIOCAN
                Consilier parlamentar, Alexandra Mușat                                 Șef serviciu, Sofia Chelaru                                                                         Consilier parlamentar, Ionela Began

